2017 yilning 24 iyul kuni O‘zbekiston Respublikasi Tashqi ishlar vazirligida Xitoy Xalq Respublikasining O‘zbekiston Respublikasidagi Muvaqqat ishlar vakili Chjan Venchuan bilan uchrashuv bo‘lib o‘tdi. Muloqot chog‘ida siyosiy, savdo-iqtisodiy, investitsiya, madaniy-gumanitar va boshqa sohalarda O‘zbekiston-Xitoy hamkorligini yanada rivojlantirish bo‘yicha “Yo‘l xaritasi”ni amalga oshirish masalalari hamda turli darajalarda bo‘lajak ikki tomonlama uchrashuvlar jadvali e’tibor markazida bo‘ldi.